**Aðalfundur Skákfélagsins Goðans haldinn 2. Mars 2021 kl 20:30 á Skype.**

Til fundarins voru mættir Hermann Aðalsteinsson, Sigurbjörn Ásmundsson, Smári Sigurðsson, Jakob Sævar Sigurðsson, Hilmar Freyr Birgisson og Hannibal Guðmundsson.

Gengið var til dagskrár:

1. Samþykkt var að Hermann yrði fundarstjóri og einnig fundarritari
2. Hermann las yfir skýrslu stjórnar
3. Hermann fór yfir reikninga ársins 2020
4. Umræður um skýrslu stjórnar og ársreikninga en þar kom fram að eignir félagsins væru 534 þús. krónur. Hagnaður ársins 2020 var 180 þús. Formaður gat þess að tæpar 900 þús. krónur væru inn á reikningi félagsins. Fundarmenn voru ánægðir með það. Skýrsla stjórnar og reikningar voru samþykktir.
5. Liður 5 til 7. Samþykkt var að Hermann Aðalsteinsson yrði formaður Goðans, Rúnar Ísleifsson yrði gjaldkeri og Sigurbjörn Ásmundsson yrði ritari.

 8. Formleg inntaka nýrra félagsmanna. Samþykkt var að taka Hannibal Óskar Guðmundsson og Hilmar Frey Birgisson inn formlega sem nýja félagsmenn.

 9. Ákveðið var að hafa engin félagsgjöld fyrir árið 2021 vegna góðrar stöðu félagsins.

 10. Ein lagabreytingartillaga lá fyrir fundinum er varðar 5. Grein laga Skákfélagsins Goðans. Formaður lagði fram breytingartillögu við þá lagabreytingartillögu sem var samþykkt. 5. Greinin hljóðar því svo:

*“Tilgangur félagsins er skákiðkun, auk þess að efla og að auka þekkingu og áhuga á skák á starfssvæði félagsins og halda uppi góðu félagsstarfi. Félagsmenn eru einnig hvattir til almennrar iðkunar íþrótta samhliða skákiðkun”.*

11. Önnur mál. Rætt var um mótahald og samþykkt að halda Páskaatskákmót Goðans 2021 í Framsýnarsalnum á Húsavík laugardaginn 27. Mars. Einnig var samþykkt að styrkja Kristján Inga Smárason til farar á Selfoss í mars, þar sem hann mun taka þátt í skákbúðum á vegum skáksambands Íslands. Rætt var um komandi Íslandsmót skákfélaga (Deildó) sem er fyrirhugað í maí. Fyrirsjáanlegt er að mæting af okkar hálfu verði léleg vegna tímasetningarinnar. Einnig var það rætt að formleg niðurlagning á Skákfélaginu Huginn og endur vakning á Skákfélaginu Goðanum gagnvart Skáksambandi Íslands væri ekki möguleg fyrr en deildó væri lokið. Hins vegar tilkynnti formaður það að það væri búið að segja Skákfélagið Huginn úr HSÞ og Goðinn óskaði eftir aðild að HSÞ í staðinn. Sú aðildarumsókn verður tekin fyrir á ársþingi HSÞ sem fer fram á Þórshöfn 20 mars nk. Þangað munu Hermann og Sigurbjörn mæta og hugsanlega Sigurður Daníelsson líka til að fylgja því eftir.

Fleira var ekki rætt og fundi slitið kl. 21:20